Kommissionens beslutning

af 22. marts 2001

om godkendelse af enhedsprogrammeringsdokumentet for EF-strukturinterventioner i regionen Alsace, der er omfattet af mål 2 i Frankrig

(meddelt under nummer K(2001) 626)

(Kun den franske udgave er autentisk)

(2002/432/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 15, stk. 5,

efter høring af Komitéen for Udvikling og Omstilling i Regionerne, udvalget i traktatens artikel 147 og Komitéen for Landbrugsstrukturerne og Udvikling af Landdistrikterne, og

ud fra følgende betragtninger:

(1) I artikel 13 og følgende artikler i afsnit II i forordning (EF) nr. 1260/1999 fastlægges der betingelser for udarbejdelse og gennemførelse af enhedsprogrammeringsdokumenter.

(2) Ifølge artikel 15, stk. 1 og 2, i forordning (EF) nr. 1260/1999 kan medlemsstaten efter at have hørt partnerne som omhandlet i samme forordnings artikel 8 forelægge Kommissionen en udviklingsplan, der behandles som udkast til enhedsprogrammeringsdokument, og som indeholder de oplysninger, der er foreskrevet i forordningens artikel 16.

(3) I medfør af artikel 15, stk. 5, i forordning (EF) nr. 1260/1999 træffer Kommissionen på grundlag af medlemsstatens regionale udviklingsplan og som led i det partnerskab, der defineres i nævnte forordnings artikel 8, afgørelse om enhedsprogrammeringsdokumentet efter aftale med den pågældende medlemsstat og i henhold til procedurerne i artikel 48 til 51.

(4) Den franske regering har den 28. april 2000 forelagt Kommissionen et fyldestgørende udkast til enhedsprogrammeringsdokument for regionen Alsace, der er omfattet af mål 2 som defineret i artikel 4, stk. 1, og som er berettiget til overgangsstøtte under mål 2 og 5b som defineret i artikel 6, stk. 2, i forordning (EF) nr. 1260/1999. I overensstemmelse med den mulighed, der er givet i artikel 40, stk. 2, i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(2), indeholder dette udkast til enhedsprogrammeringsdokument andre foranstaltninger til udvikling af landdistrikterne end dem, der er nævnt i samme forordnings artikel 35, stk. 1. Dette udkast til enhedsprogrammeringsdokument indeholder de elementer, der omhandles i nævnte forordnings artikel 16, herunder en beskrivelse af de prioriterede felter samt oplysninger om støtte fra Den Europæiske Fond for Regionaludvikling (EFRU), Den Europæiske Socialfond (ESF) samt Den Europæiske Udviklings- og Garantifond for Landbruget (EUGFL), Garantisektionen.

(5) Udgifterne er støtteberettigede fra datoen for forelæggelsen af det udkast, som Kommissionen har accepteret som fyldestgørende. Da det fyldestgørende udkast blev forelagt for Kommissionen i perioden 1. januar 2000 til 30. april 2000, er datoen, fra hvilken udgifterne er støtteberettigede, den 1. januar 2000 for strukturfondenes vedkommende, jf. artikel 52, stk. 4, i forordning (EF) nr. 1260/1999. For så vidt angår EUGFL, Garantisektionen, er udgifterne kun støtteberettigede, hvis beløbet rent faktisk er blevet udbetalt til modtageren efter datoen for indgivelsen af udkastet, jf. forordning (EF) nr. 2603/1999(3), artikel 6. I henhold til artikel 30 i forordning (EF) nr. 1260/1999 bør der fastsættes en dato for, hvornår udgifterne ophører med at være støtteberettigede.

(6) Der er fastsat regler for foranstaltninger til udvikling af landdistrikterne, som finansieres af Den Europæiske Udviklings- og Garantifond for Landbruget (EUGFL, Garantisektionen), i Rådets forordning (EF) nr. 1257/1999, navnlig regler om, at de skal være forenelige og hænge sammen med den fælles landbrugspolitiks tiltag.

(7) Enhedsprogrammeringsdokumentet er blevet udarbejdet i samråd med den pågældende medlemsstat som led i partnerskabet.

(8) Kommissionen har sikret sig, at enhedsprogrammeringsdokumentet er blevet udarbejdet i overensstemmelse med additionalitetsprincippet.

(9) I henhold til artikel 10 i forordning (EF) nr. 1260/1999 sikrer Kommissionen og medlemsstaten under overholdelse af partnerskabet samordningen af de forskellige fondes interventioner, dels indbyrdes, dels med interventionerne fra EIB og de øvrige eksisterende finansielle instrumenter.

(10) EIB har medvirket ved udarbejdelsen af enhedsprogrammeringsdokumentet i henhold til artikel 15, stk. 5, i forordning (EF) nr. 1260/1999. Den har erklæret sig villig til at bidrage til gennemførelsen af dette dokument i henhold til sine vedtægtsmæssige bestemmelser.

(11) Fællesskabets støtte for hele perioden og den årlige fordeling af den fastsættes i euro. Den årlige fordeling skal stemme overens med de finansielle overslag. I henhold til artikel 7, stk. 7, i forordning (EF) nr. 1260/1999 er EF's støtte blevet indekseret med 2 % om året. I henhold til artikel 7, stk. 7, og artikel 44, stk. 2, i forordning (EF) nr. 1260/1999 kan støtten revideres midtvejs, dog senest den 31. marts 2004, med henblik på at tage højde for den reelle prisudvikling og fordelingen af resultatreserven.

(12) Under hensyntagen til den rytme, hvormed enhedsprogrammeringsdokumentets prioriterede felter udmøntes konkret, skal fordelingen af beløbene mellem de prioriterede felter inden for forudbestemte begrænsninger kunne justeres i samråd med den pågældende medlemsstat i det omfang, der er behov for det -

VEDTAGET FØLGENDE BESLUTNING:

Artikel 1

Enhedsprogrammeringsdokumentet for EF-strukturinterventioner i perioden 1. januar 2000 til 31. december 2006 i regionen Alsace, der er omfattet af mål 2 og berettiget til overgangsstøtte under mål 2 og 5b i Frankrig, godkendes.

Artikel 2

1. I henhold til artikel 19 i forordning (EF) nr. 1260/1999 omfatter enhedsprogrammeringsdokumentet følgende elementer:

a) den strategi og de prioriterede felter, der er udvalgt med henblik på EF-strukturfondenes, EUGFL, Garantisektionens, og medlemsstatens fælles initiativer, deres særlige mål udtrykt i tal, en forhåndsevaluering af den forventede virkning, herunder på miljøsituationen, og en angivelse af, at der er sammenhæng mellem de prioriterede felter og den økonomiske, sociale og regionale politik samt beskæftigelsesstrategien i Frankrig; der er følgende prioriterede felter:

1) gennemførelse af aktioner, som inkluderer hele det støtteberettigede område

2) støtte til regionale tiltag

3) udvikling af menneskelige ressourcer

4) udvikling af landdistrikter

5) teknisk bistand

b) en kortfattet beskrivelse af de påtænkte foranstaltninger med henblik på gennemførelse af de prioriterede felter, herunder de oplysninger, der er nødvendige for at vurdere støtteordningerne ud fra traktatens artikel 87

c) en vejledende finansieringsplan, der for hvert prioriteret felt og for hvert år angiver det påtænkte rammebeløb for medfinansieringen fra de forskellige fonde og andre finansielle instrumenter - herunder det samlede beløb fra EUGFL, Garantisektionen - og som særskilt angiver de bevillinger, der er afsat til regioner, der er berettiget til overgangsstøtte under mål 2 og 5b, og som desuden angiver medlemsstatens egne støtteberettigede offentlige eller tilsvarende midler og skønnede private midler; fondenes samlede årlige støtte til enhedsprogrammeringsdokumentet er forenelig med de gældende finansielle overslag

d) bestemmelser om enhedsprogrammeringsdokumentets iværksættelse, som omfatter udpegning af forvaltningsmyndigheden, beskrivelse af reglerne for forvaltning af enhedsprogrammeringsdokumentet samt anvendelse af globaltilskud, beskrivelse af overvågnings- og evalueringssystemerne, herunder overvågningsudvalgets rolle, og bestemmelser om partnernes deltagelse i overvågningsudvalgene

e) forhåndskontrol af additionaliteten og information, der sikrer pengestrømmenes gennemsigtighed.

2. Den vejledende finansieringsplan angiver de samlede udgifter til de prioriterede felter, der er udvalgt med henblik på Fællesskabets og den pågældende medlemsstats fælles initiativer, dvs.340271767 EUR for hele perioden, samt de påtænkte rammebeløb for medfinansieringen fra strukturfondene, dvs.93404232 EUR, og fra EUGFL, Garantisektionen, dvs. 16284000 EUR.

Det nationale finansieringsbehov, der følger deraf, dvs. 115034326 EUR for den offentlige sektor og 115549209 EUR for den private sektor, kan delvis dækkes af EF-lån fra EIB og de øvrige låneinstrumenter.

3. EUGFL, Garantisektionens, andel i samfinansieringen af hver enkelt foranstaltning til udvikling af landdistrikter fremgår af enhedsprogrammeringsdokumentet. EUGFL's andel i samfinansieringen af delforanstaltninger eller aktioner fastsættes i programtillægget, jf. forordning (EF) nr. 1260/1999, artikel 19, stk. 4, og skal være gældende i mindst et regnskabsår.

Artikel 3

1. Den samlede støtte fra alle strukturfondene til dette enhedsprogrammeringsdokument er på 93404232 EUR, hvortil kommer EUGFL, Garantisektionens, bidrag på 16284000 EUR.

De nærmere regler for tildelingen af støtten, herunder støtten fra fondene til de forskellige prioriterede felter, som er omfattet af enhedsprogrammeringsdokumentet, fremgår af finansieringsplanen i bilaget til denne beslutning.

2.

>TABELPOSITION>

3. Under gennemførelsen af finansieringsplanen kan de samlede udgifter eller fondsstøtten til et prioriteret felt efter aftale med medlemsstaten i hele programmeringsperioden justeres med op til 25 % af den samlede fondsstøtte til enhedsprogrammeringsdokumentet eller en højere procentdel, når blot beløbet ikke overstiger 30 mio. EUR, og den samlede fondsstøtte, der er nævnt i stk. 1, ikke ændres.

Artikel 4

Denne beslutning foregriber ikke Kommissionens holdning til statsstøtte efter traktatens artikel 87, stk. 1, som er omfattet af denne intervention og endnu ikke godkendt af Kommissionen. Det forhold, at medlemsstaten forelægger en ansøgning om intervention, et programtillæg eller en betalingsanmodning, træder ikke i stedet for den underretning, som omhandles i traktatens artikel 88, stk. 3.

Fællesskabets medfinansiering af statsstøtte efter traktatens artikel 87, stk. 1, kræver, hvad enten det drejer sig om støtteordninger eller individuel støtte, at støtteforanstaltningerne på forhånd skal godkendes af Kommissionen i henhold til traktatens artikel 88, undtagen de tilfælde, som er i overensstemmelse med de minimis-reglen, og undtagen den støtte, der er fritaget i henhold til fritagelsesforordninger udstedt af Kommissionen efter Rådets forordning (EF) nr. 994/98 af 7. maj 1998 om anvendelse af artikel 87 og 88 i traktaten om oprettelse af Det Europæiske Fællesskab på visse former for horisontal statsstøtte(4). Foreligger der ikke en sådan fritagelse eller godkendelse, er støtten ulovlig (konsekvenserne heraf er fastlagt i procedurereglerne for statsstøtte), og i tilfælde af medfinansiering vil det blive behandlet som en uregelmæssighed efter artikel 38 og 39 i forordning (EF) nr. 1260/1999.

Anmodninger om mellemliggende eller endelige betalinger som beskrevet i forordningens artikel 32 kan derfor ikke antages af Kommissionen, for så vidt angår foranstaltninger, der omfatter medfinansiering af ny eller ændret støtte som defineret i procedurereglerne for statsstøtte, hvad enten det drejer sig om støtteordninger eller individuel støtte, før Kommissionen har fået meddelelse om dem og formelt har godkendt dem.

Uanset ovenstående stykker gælder artikel 51 og 52 i forordning (EF) nr. 1257/1999 i forbindelse med udvikling af landdistrikter, der medfinansieres af EUGFL.

Artikel 5

Udgifterne er støtteberettigede fra den 1. januar 2000 for strukturfondenes vedkommende og fra den 28. april 2000 for EUGFL, Garantisektionens, vedkommende.

Udgifterne ophører med at være støtteberettigede den 31. december 2008 for strukturfondenes vedkommende. Denne frist kan forlænges til den 30. april 2009 for udgifter afholdt af de organer, der yder støtte efter artikel 9, litra l), i forordning (EF) nr. 1260/1999. I det område, der er berettiget til overgangsstøtte, ophører udgifterne med at være støtteberettigede den 31. december 2007.

EUGFL, Garantisektionen, yder kun tilskud til dækning af udgifter, som de organer, der har ansvaret for udbetaling af midler i henhold til dette enhedsprogrammeringsdokument, har afholdt inden den 31. december 2006.

Artikel 6

Denne beslutning er rettet til Den Franske Republik.

Udfærdiget i Bruxelles, den 22. marts 2001.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.

(2) EFT L 160 af 26.6.1999, s. 80.

(3) EFT L 316 af 10.12.1999, s. 26.

(4) EFT L 142 af 14.5.1998, s. 1.